Krajevna skupnost Šempas

Šempas 136, 5261 Šempas

Datum: 24. 5. 2023

**Zapisnik 5. seje Sveta Krajevne skupnosti Šempas,**

**ki je bila dne 24. 5. 2023**

Prisotni člani sveta KS: Barbara Kante, Ada Troha, Vilma Volk, Klemen Krševan, Marko Fučka in Srečko Mesarič,

Opravičeno odsoten: Martin Cernatič

Začetek seje: ob 19.30, zaključek seje: ob 22.00

Predlagani dnevni red:

1. Seznanitev z zapisnikom 4. seje
2. Seznanitev o odpravi pomanjkljivosti po inšpekcijskem nadzoru
3. Ukinitev javnega dobra pri Vogrščku na parc.št. 5453/3
4. Prošnja za postavitev kovinske ograje pri hišni številki Šempas 26a
5. Razno

Ob 19.40 uri je bil sprejet predlagan dnevni red in ugotovljena sklepčnost.

**1. Pregled zapisnika 4. seje** **sveta KS Šempas**

Predsednica KS je člane Sveta KS seznanila z zapisnikom 4. seje, ki je bila 17. 4. 2023. Na zapisnik ni bilo pripomb.

**S K L E P: Sprejme se zapisnik 4. seje Sveta KS Šempas.**

Sklep je bil soglasno sprejet.

1. **Predsednica je člane Sveta KS seznanila, da so bile odpravljene vse pomanjkljivosti zahtevane z inšpekcijskim nadzorom s področja varstva pred požarom.**
2. MONG je zaprosila KS Šempas za mnenje k predlogu za ukinitev javnega dobra pri Vogrščku na parc.št. 5453/3. k.o. 2313 Šempas. Na tej parceli bi se vzpostavila služnost za infrastrukturo zadrževalnika. Ta parcela je v naravi brežina nad zadrževalnikom. **Sprejet je bil sklep: Svet daje k predlogu za ukinitev javnega dobrega soglasje.**
3. Komel Zdenka, Šempas 26a prosi za postavitev kovinske zaščitne ograje ob glavni cesti mimo njene hiše. Tam se je že zgodila prometna nesreča in je avto pristal na njihovem dvorišču. **Svet KS se s predlogom strinja in bo predlog posredoval Ministrstvu za infrastrukturo RS Sektorju za upravljanje cest.**
4. Razno

* Predsednica KS Barbara Kante je člane sveta KS seznanila s stanjem na proračunski kartici na dan 17. 5. 2023, ki izkazuje znesek **27.472,97 eur,** ki ga MONG v svojem proračunu namenja za potrebe KS Šempas.
* KPD Lipa Šempas bo v sodelovanju z KS Šempas organizirala pohod po Vitovski krožni poti 21. 5. 2023.
* Zavod BridA bo dne 16. 6. 2023 odprl **studio 136** in organiziral umetniški večer na katerem bodo sodelovali mednarodni umetniki.
* Krajan iz Šempasa predlaga postavitev ogledala na cesti 5436 ko Šempas- na nepreglednem ovinku pri hišni št.18B Šempas (  [**E = 403152.3   N = 88507.4**](https://www.geoprostor.net/piso/geocalc.asp?eprm=01F7638E51B8E35BE48E0EE8367786DF6E7E76C8B528F84630B9ABF90A8A0A417D4214BE2C6F1033F4456D0DCD98837E202B3F904115E05A5142FFCDB89C30CC)**z =~ 134.8 m podatki PISO).**
* Podžupan **Marko Tribušon obvešča, da bo vzpostavljeno enotno vzdrževanje defibrilatorjev.** V zvezi s tem je potrebno poslati podatke o lokaciji, lastništvu in o dosedanjih posegih - vzdrževanju.
* Začne se s postopkom pridobivanja predlogov za ureditev okolice Kulturnega doma Šempas.
* Postavljeno je bilo vprašanje ureditve kontejnerskega mesta pri pokopališču.
* Popravila poti v gmajne.
* Kaj se dogaja na področju ohranitve poštnega urada v Šempasu.
* Izpostavilo se je vprašanje urnika obratovanja bencinskega servisa.
* Na MONG se pošlje dopis za popravilo ograje čez potok v zaselku Konče.

Seja je bila zaključena ob 22. uri.

Zapisnik pripravila: Vilma Volk Barbara Kante

Predsednica sveta KS Šempas